Source: https://www.emta.ee/et/ariklient/tulu-kulu-kaive-kasum/krediidiasutuste-avansilised-maksed
Timestamp: 2018-09-22 03:46:42+00:00

Document:
Krediidiasutuste avansilised maksed | Maksu- ja Tolliamet
Avaleht Äriklient Tulu, kulu, käive, kasum Krediidiasutuste avansilised maksed
Alates 1. jaanuarist 2018 peavad krediidiasustused (nii residendist krediidiasutused kui ka mitteresidendist krediidiasutuse Eesti filiaalid) maksma oma eelmises kvartalis teenitud kasumilt avansilist tulumaksu (tulumaksuseaduse (TuMS) § 471 lõige 1).
Kvartali kasumit võib vähendada TuMS § 50 lõikes 11 ja § 53 lõikes 41 nimetatud maksuvabade tulude võrra, mis on saadud aruandekvartalis. Samuti võib kvartali kasumit vähendada kuni 19 eelmise kvartali kahjumi võrra. Eelmiste kvartalite kahjumit saab kasumi vähendamiseks kasutada ulatuses, mida pole varem kasumi vähendamiseks kasutatud.
Seadusemuudatus kehtib küll alates 1. jaanuarist 2018, ent esimest korda peavad krediidiasutused deklareerima avansilist makset maksuhaldurile 10. septembriks 2018. Nimetatud tähtajaks deklareeritakse 2018. aasta II kvartalis teenitud kasum ja sellelt arvutatud avansiline makse (TuMS § 61 lõige 56).
Avansilisi makseid ei tagastata, vaid selle arvelt saab krediidiasutus vähendada TuMS § 50 lõigete 1 ja 2, § 501 ning § 53 lõike 4 alusel tekkinud maksukohustust (dividendid või muud kasumieraldised, omakapitali väljamaksed, püsivale tegevuskohale omistatud kasum, mis on maksustamisperioodil püsivast tegevuskohast rahalises või mitterahalises vormis välja viidud). Avansilisi makseid saab maha arvata ulatuses, mida ei ole varem maha arvatud.
Maksukohustuste vähendamiseks saab kasutada eelmistel kalendriaastatel makstud avansilisi makseid. See tähendab, et 2018. aastal makstud avansilisi makseid saab krediidiasutus kasutada TuMS § 50 lõigete 1 ja 2, § 501 ning § 53 lõike 4 alusel tekkinud maksukohustuste vähendamiseks alates 2019. aastast.

References: § 471
 § 50
 § 53
 § 61
 § 50
 § 501
 § 53
 § 50
 § 501
 § 53